cyanic-selkie/wikianc huggingface dataset:
Celtas
Sociedat
A sociedat tradicional celta en a mayor part d'o territorio yera formata por tres clases socials: sacerdoz (druidas principalment, bi n'ha una hierarquía complexa), nobles (aristocracia guerrera on se puet esleyir un rei) y pueblo plan (artisans, siervos, esclavos). Este tipo de sociedat desapareixió con a romanización, recuperando-se en Britania en o periodo entre a caita de l'Imperio Romano y a conquiesta anglosaxona. En Irlanda dica a invasión normanda d'o sieglo XII.
Politeísmo celta y druidismo
A relichión celta yera una relichión politeísta de caracters indoeuropeus, con un substrato que podeba remontar-se a la relichión astronomica d'os pueblos atlanticos que costruiban megalitos.
O feito que os celtas no tenesen unidat politica, no tenesen una literatura en común y estasen muito estenditos a nivel continental fació que a relichión celta no tenese a homocheneidat d'a relichión d'atras brancas indoeuropeas como a relichión politeísta griega.
Bi heba un calandario lunar de 13 meses con fiestas sagratas 40 días dimpués d'os solsticios y equinoccios, fiestas que o cristianismo ha conservato.
Ye polemico, pero cuasi seguro, que os celtas fesen sacrificios humans. A nivel simbolico o numero 3 y os multiplos suyos apareixen de forma cutiana en a literatura, a mitolochía, l'arte y a teolochía.
Os celtas de Galia, Britania y Irlanda desembolicoron l'institución relichiosa d'os druidas en un periodo tardano d'a cultura de la Tène, y continoron existindo en o periodL'romano.
Ilesia Celta
Os celtas cristianizatos tendeban a fer-sen pelachianistas. En Irlanda y arias orientals de Bretanya encara no conquiestas os celtas insulars desembolicoron unas ilesias con bellas diferencias respecto a la Ilesia Catolica en constumbres, calandario pascual y doctrina. Talment por ixo a Santa Seu favoreixió a los saxons y a los normandos contra os celtas. thumb|right|[[cruz celta.]]
O problema d'a etnochenesi celta
O problema d'a etnonochenesi celta entronca con o problema de definir que u qui yeran os celtas. Beluns consideran a Cultura d'os Campos d'Urnas como celtica u protoceltica. Belatros consideran que en o tiempo d'os Campos d'Urnas a branca d'os celtas encara no yera individualizata dentro d'os pueblos indoeuropeus. De todas trazas puet decirse con seguridat que en o periodo d'o Hallstätt D os celtas ya existiban en Europa Centro-Occidental, pus Hecateu de Mileto en o sieglo VI a.C parla de bels pueblos celtas que encara existiban cuan Chulio César conquirió a Galia.
Romanización
Chulio César conquerió Galia en o sieglo I aC. A conquiesta de Britania estió mas lenta, y nunca no estió total. O gubierno local d'os romanos en istas rechions aproveitó a nobleza local que enantes teneban o gubierno en os estatos tribals. A institución d'os druidas fue perseguita en os primers tiempos cuan yeran un periglo politico.
Os habitants nativos se romanizoron y adaptoron parte d'a forma de vida romana. L'arte celta incorporó elementos romanos, plegando a creyar-se un arte galo-romano. A romanización estió mas rapida en as ciudaz que en o medio rural. Con a romanización o latín s'emplega mas y mas.
Lo mesmo se desveniba con a cristianización. Se diz que cristianización forzata d'o medio rural por obra de Sant Martín de Tours favorexió a latinización d'o medio rural en os zaguers sieglos en o S IV.
Cuenca de Graus-Tremp
250px|thumb|right|Envista de la Conca Deçà, part de la cuenca de Graus-Tremp a la dreita de la [[río Noguera Pallaresa|Noguera Pallaresa.]] La cuenca de Graus-Tremp ye una cuenca sedimentaria formada en lo sinclinal de Tremp, principal estructura cheolochica de la lamina cabalgant de Montsec. Estió activa en lo Terciario.
Lo sinclinal de Tremp tiene una dirección WNW-ESE, presenta adintro atros plegos (por lo que puede estar considerau de sinclinorio), y quatro familias de fallas normals. La manifestación topografica actual d'esta cuenca sedimentaria antiga ye una depresión que desparte las sierras interiors a lo norte y las sierras exteriors pirenencas a lo sud:
Sierras interiors a lo norte de la cuenca de Graus-Tremp:
Sierras exteriors a lo sud y este de la cuenca de Graus-Tremp:
La sierra d'Esdolomada ye clasificada por bel autor como una sierra interior, manimenos ye feita de materials terrichenos de la depresión de Graus-Tremp.
Lo río Noguera Pallaresa desparte la Conca Deçà a la dreita y la Conca Dellà a la ezquierda.
Historia cheolochica
A zaguers de lo Cretacio y a primers de lo Paleocheno l'orocheno pirenenco encomenzaba a levantar-se devez que bi heba una cuenca d'antepaís meridional orientada de Este a Ueste, la cuenca sudpirenenca.
Un río gran de cauz meandriforme recorreba esta fosa en dirección a la suya boquera en l'actual País Basco, y recibiba l'augua y los sedimentos terrichenos de los tributarios que baixaban dende las sierras pirenencas que se plegaban y s'incorporaban progresivament a las laminas cabalgants de las napas tectonicas. Mientres que en la cuenca de Chaca-Pamplona sedimentaban las turbiditas que actualment son vistables como lo flysch en la cuenca de Graus-Tremp sedimentaban materials terrichenos y de plataforma.
La lamina más antiga de la redolada ye la de Boixols-Turbón, que d'acuerdo con los almendrons y las discordancias progresivas ligadas a los anticlinals de lo suyo cabalgamiento basal, se formó en lo Campanián-Maastrichtián (Cretacio tardano).
Los materials terrichenos de l'Eoceno inferior de la cuenca d'Ager indican quan se formó lo cabalgamiento basal de la lamina cabalgant de Montsec, y se sabe por lo almendrons que en l'Eoceno superior bi habió una reactivación.
En conchunto lo movimiento de las napas tectonicas fizo que toda la cuenca sudpirenenca fues transportada enta lo sud y despartida de la depresión d'Ebro por las sierras exteriors pirenencas a traviés de lo gran cabalgamiento frontal de la napa de Gabarnia, a la que se superposó la de Montsec con la cuenca de Graus-Tremp dencima como una cuenca de piggy-back.
Quan colisionó la microplaca iberica con la placa euroasiatica s'aturó la subducción y lo movimiento de las napas tectonicas, l'orocheno pirenenco continó levantando-se y los cursos fluvials prenioron un rechimen torrencial a causa d'un desnivel creixient. Los torrents u barrancos deixoron sedimentos terrichenos en ventallos aluvials que plegoron a achuntar-sen formando un semontano d'almendrons que cubrioron los anteriors sedimentos fluvials. Los almendrons d'estos ventallos fluvials son homologos de los que formoron Montserrat a l'este y los mallos de Riglos a l'ueste.
Montagut d'Arròs
Montagut d'Arròs (Montagut d'Arròs en occitán, Montégut-Arros en francés y oficialment) ye una comuna occitana en o departamento francés de Gers, rechión d'Occitania, districto de Miranda y cantón de Miranda-Astarac.
A suya población ye de 295 habitants (2004) en una superficie de 15,29 km², con una densidat de población de 18,03 hab/km².
Pontarlier
Pontarlier ye una localidat y comuna francesa situada en o departamento de Doubs, en a rechión de Borgonya-Franco Condau.
Villar Cremato
Villar Cremato (Villarquemado en castellano) ye un municipio de la provincia de Teruel, situato en la comarca de la Comunidat de Teruel. La suya población ye de habitants, en una superficie de 55,8 km² y una densidat de 0 hab/km².
Cheografía
Ye situato en la fuesa de Xiloca, que fa part de la depresión de Calatayú-Teruel. Entre los termins municipals de Villar Cremato y Santa Olalia se troba la Laguna del Canyizar, que fue desecata pero que ye en proceso de recuperación.
Cheodesia
Bi ha un vértiz cheodesico situau a una altaria de 1000 metros dende o livel d'a mar a bels 16 m d'a carretera N-234.
Toponimia
En 1192 apareixe una mención a este lugar como Vilar Cremad cuan Lupo de Barea donó unas propiedaz a lo Monesterio de Piedra:
En 1212 se menciona como Villar Cremato o Villar Cremado en un texto latín medieval chunto con atros lugars teruelanos. Encara que la forma Villar Cremato pareixca mantener la lei fonetica conservadera de l'aragonés central ye probablement una latinización de la segunda forma, pus en cuasi toz los textos medievals posteriors fegura como Villar Cremado, mesmo en los escritos en latín medieval, por eixemplo en Rationes decimarum Hispaniae (1279-80): Aragón y Navarra:
Agustín Ventura Conejero considera los toponimos Villar y Villa como de tiempos de la reconquiesta.
Entre los microtoponimos en aragonés tenemos El torretón.
Molimentos
Bi ha ruinas d'una ilesia gotica, El torretón.
Serpentes
As serpients u ofidios, scientificament Serpentes (antes Ophidia), son una suborden d'a clase reptils y de l'orden d'os escatosos (Squamata) caracterizato por una sola fila d'escatas ventrals y una locomoción sin patas (encara que no son os solos), con ondulacions d'o cuerpo pareixitas a la traza de nadar d'os peixes.
Aparato dichestivo
thumb|250px|right|Una [[Boa constrictor imperator minchando]] Una d'as cosas més determinants en a evolución d'os ofidios ye l'adaptación a lo consumo de grans presas, que se tragan enteras.
Boca
O esqueleto cranial presenta unas hemimandibulas inferiors no unitas entre ellas que por un ligamento de teixito conchuntivo elastico, con o que se pueden deseparar amplament l'auna de l'atra. Tamién bi ha en estas hemimandibulas unas articulacions intermedias que permiten cierta mobilidat a lo dentario. Falta l'arco zigomatico superior. Os fenomenos d'estreptostilia y cinesi se troban por un regular més desembolicatos en os ofidios que en garra reptil. Quasi toz os uesos d'o cranio, de fueras d'os d'a caixa cranial son mobils en mayor o menor mesura.
Os dients son curvatos enta dezaga y agutas, se troban sobre a mandibula y os uesos d'o paladar pero no en o premaxilar, impiden que as presas resbalen mientres a deglución. Os dients son pleurodontos, cayedizos que se renuevan a sobén. Bi ha quatro tipos de dentición seguntes a posición y estructura d'os dients (aglifa, opistoglifa, proteroglifa y solenoglifa); os tres zaguers con dients modificatos que inchectan vereno. Bellas especies, como a cobra d'a especie Naja nigricollis, presentan os dients modificatos ta escupir el vereno a más de quatro metros.
O esofago ye gran y distensible, as presas i permaneixen muito tiempo mientres una lenta dichestión estomacal encomienza en o cabo anterior. Os minchars s'espacian muito, a vegatas semanas, y dica meses.
Aparato locomotor
thumb|250px|Serpient ([[Crotalus scutulatus) esbolligando-se por o desierto.]] L'ausencia d'extremidatz ye total por o que fa a lo par anterior, pero puet haber-ie vestichios d'a cintura pelviana bel elemento d'extremidat (unglas a los dos costaus d'a cloaca) en bella especie.
Pa poder agarrar-sen millor a lo suelo as escatas d'a superficie ventral s'ordena, ixampladas, en una sola fila. Bella serpient ye capable de mover-sen con estas escatas transversals y una musculatura especial, mesmo con o cuerpo extendiu en linia recta, sin ondulacions laterals, con a forma d'as erucas. Os movimientos d'as serpients son a més a saber-lo d'efectivos en l'augua y "brancamen" d'os arbols, y belunas son escarvadoras. Ciertos escurzons y serpients de cascabel tienen un modo de meter-sen en l'arena enfilando o cuerpo d'alto u baixo perpendicular a lo sentiu d'a marcha.
Organos d'os sentitos
thumb|200px|En royo os receptors d'infrarroyos, en negro orificios nasals. Os parpiellos s'han soldato y son trasparents, y son como unas gafas. No tienen membrana nictitant ni aniellos d'esclerotica. Os musclos oculars son simplificatos, a imachen s'enfoca por desplazamientos de debant enta dezaga d'o cristalín. As serpients diurnas no tienen conos normals, tienen conos dobles que pareixen deribatos d'os bastons.
1804
Atros países
right|thumb|250px|L'ornitologo y herpetologo alemán [[Hermann Schlegel, naixito o 10 de chunio de 1804.]]
Serpentes
Organos d'os sentitos
No tienen forato auditivo externo, ni tempán, ni cambra timpanica, ni trompas d'Eustaquio. A columela ye refirmata en o quadrato (a traviés d'o que a mandibula pareix que reculle as vibracions d'o suelo). L'organo de Jacobson se troba muito desembolicato, y en a suya función colabora con a luenga, mobil y con forma de forca, retraible en l'interior d'una porción basal gruesa como una funda.
Bi ha fosetas sensorials que detectan radiacions caloricas y infrarroyas en posición labial (Boidos) u debant d'os uellos (Viperidos) como as serpients de cascabel y otros Crotalinae, y permiten detectar mamifers y aus en a escuridat.
Evolución
thumb|200px|left|Fósil d'[[Archaeophis]] Pareix que as serpients provienen d'un grupo d'engardaixos excarvadors, d'habitos sotorranyos que secundariament tornoron a la superficie. Esto explicaría a manca de patas y d'oido meyo y externo, y a estructura d'os uellos, reconstruitos en una evolución a partir d'organos vestichials d'alcuerdo con un patrón diferent d'os atros reptils. Atros autors han proposato orichens a partir de formas nadadoras (bi ha serpients nadadoras).
Os varanos (Varanidae) actuals pareixen estar o grupo de saurios més a man d'os ofidios: se pareixen en a forma d'a luenga, en l'articulación intramandibular y en l'arquitectura cranial. A més una familia extincta d'a superfamilia Varanoidea, os Mosasauridae, yeran aquaticos u marins.
O rechistro fósil d'os ofidios encomienza en o Cretacio superior, con formas pareixitas a las boas actuals.
As serpients actuals, con 3000 especies son un grupo con gran exito evolutivo. Con 11-12 familias, a clasificación d'os ofidios se fa en tenendo en cuenta rasgos como a retención u no de restos d'a cintura pelvica y extremidatz posteriors, a forma d'o cranio, y d'a suspensión mandibular, a dentición, a presencia de verenos y tamién a forma y disposición d'os dients inoculadores y os tipos d'escatas.
Santa Olalia
Santa Olalia (Santa Eulalia del Campo en castellano) ye un municipio aragonés de la provincia de Teruel, situau en la comarca de la Comunidat de Teruel.
La suya población yera de habitants, en una superficie de 81 km² y una densidat de población de 0 hab/km²
Toponimia
Lo toponimo Santa Olalia ye un hachiotoponimo que corresponde a Santa Olaria en atras zonas d'Aragón.
Fegura como Santa Olalia en textos como los Fueros d'Aragón, lo Fuero de Teruel y las Cronicas d'os Chudeces de Teruel, y encara en lo fogache de 1495.
S'escribiba Santa Olalla entre 1495 y 1646. Ye Santa Eulalia dende 1713. Encara bi ha chent viella que diz Santa Olalia.
Cheografía
Ye situau en la fuesa de Xiloca, que fa parte de la depresión de Calatayú-Teruel. Ye cerca de lo río Xiloca, en la marguin dreita, y a l'ueste de Sierra Palomera, a 984 metros d'altaria sobre lo livel d'a mar y a una distancia de 34 km de la ciudat de Teruel, la capital de la suya comarca y de la suya provincia.
Mugas
Lo suyo termin municipal muga con Alba, con Torremocha de Xiloca, con Camanyas, con un cantón de lo termin de Celadas, con Villar Cremato, con Cella, con Albarracín, y con Pozondón.
Historia
Perteneixió a la sinyoría d'Albarracín dica 1292 quan pasó a la Comunidat de Teruel por compra. Estió una aldeya de la Sexma d'el Campo de Cella adintro de la Comunidat d'aldeyas de Teruel y fació part de la Sobrecollida de Mont Albán. Tien la categoría de "lugar" por lo menos dende 1785.
Personalidaz naixidas de Santa Olalia
thumb|Isidoro Antillón Ye naixiu d'este lugar, en 1778, Isidoro de Antillón, cheografo, historiador y churiscolsulto.
Oclusivas xordas intervocalicas en aragonés
As oclusivas xordas intervocalicas son a -P-, -T-, -K-, fonemas xordos y oclusivos que existiban en latín. L'aragonés tiene una resistencia a la sonorización mayor que en atras luengas neolatinas d'Europa Occidental. D'esta traza se conservan muitos casos de xordas intervocalicas latinas, en especial en l'aragonés central.
Entre os eixemplos propios de l'aragonés cheneral trobamos:
O proceso historico de sonorización
Se creye que a resistencia a la sonorización ye por substracto basco-aquitano y que a sonorización ye por influencia d'o substracto linguistico celta present en muitas zonas d'Europa Occidental. En os anyos 70 y 80 bel autor afirmó que a conservación d'as xordas intervocalicas estió un caracter chenuíno de l'aragonés y antigament caracteristico de tot l'Alto Aragón dende a on s'estendilló ta Tierra Plana. Manimenos l'analís d'os elementos de romanz navarro-aragonés os textos latinos, l'aragonés residual de zonas castellanizadas, os toponimos y microtoponimos presents en a scripta aragonesa, fragmentos de charradas de reis y nobles en aragonés en meyo de textos medievals catalans y a simpla existencia dende siempre de parlas de transición con as luengas vicinas que sonorizan fan que no se pueda sostener este punto de vista.
Se sabe que existiban mas casos de conservación en a Edat Meya, y se documentan como elementos romances en textos latinos. Manimenos tamién en os elementos romances d'os textos latinos aragoneses podemos trobar sonorización en palabras que l'aragonés central conserva con xorda y palabras con participios en -ado, -ada, -ido, -ida.
D'esta traza ya en os sieglos XI y XII, cuan no s'escribiba en aragonés, bi heba zonas con tendencia a sonorizar a xorda y zonas con resistencia a esta tendencia. Ye posible que l'aria orichinal conservadera con mayor resistencia a sonorizar coincidise d'alto u baixo con l'aria on se documenta l'uso de forato, antigo participio d'o verbo forar, y que se documenta fuera de l'aragonés central en zonas centrals d'o semontano. A l'este en quedaría fuera ya dende o principio Ribagorza, a on que ya se veye a sonorización en tiempos d'as "Decimas de Castillón", y se documenta forat u forau, y Terrado Pablo suchiere que en aragonés benasqués os participios en -au, -eu, -iu s'han orichinau por vocalización de -at, -et, -it.
A sonorización en elementos romances dentro de textos latinos d'a epoca de Remiro I d'Aragón se produciba en poquez casos, pero en textos d'a epoca d'Alifonso I se produciba en a mayor part d'os casos, y mesmo casos de hipercorrección. Cuan en tiempos de Pero III d'Aragón queda fixada a scripta aragonesa en l'Alto Aragón y val d'Ebro o luengache escrito representa palabras con sonorización. Ye posible que a influencia d'as luengas circumvecinas que charraban muitos d'os repobladors d'as tierras recient reconquiestas haiga influito en o proceso de sonorización. Bi ha autors que afirman que o mozarabe d'a val d'Ebro sonorizaba as xordas intervocalicas a diferencia d'o mozarabe levantín. Tamién sonoriza l'occitán en cuasi tot o suyo dominio, y l'occitán estió a luenga de muitos repobladors. Tamién bi heba repobladors castellanos y catalans, con luengas que sonorizan as xordas intervocalicas.
Cuan en tiempos de Pero III d'Aragón queda fixada a scripta aragonesa en l'Alto Aragón y val d'Ebro o luengache escrito representa cuasi siempre sonorización y participios regulars en -ado, -ada, -ido, -ida, dica contrastando con os participios xordos fósils muito estendillaus encara huei como forato. En os casos de rabosa y espedo l'aragonés medieval plega mes luent sonorizando que o castellano contemporanio, a on s'escribe raposa y espeto.
En as palabras que conservan a xorda dica en castellano d'Aragón se pueden explicar por pareixius con sufixos u con ciertas palabras. D'esta traza s'ha dito que melico ha conservau a xorda por tener una terminación pareixida a lo diminutivo -ico d'o castellano. O mesmo s'ha puesto desvenir con a extensión d'as variants de caixico con xorda conservada fuera de l'aragonés central.
Conservación d'as oclusivas xordas intervocalicas en aragonés central
En aragonés central a resistencia a sonorizar a oclusiva xorda entre vocals influye en a morfolochía verbal, fendo que o participio siga d'o tipo -ato, -ata, -ito, -ita, coincidindo en part con o italiano, y diferenciando-se un poquet d'as formas historicament documentadas en aragonés medieval -ado, -ada, -ido, -ida, (que han esdeveniu en los zaguers sieglos -au, -ada, -iu, -ida en aragonés cheneral).
Casos locals de conservación
Entre los eixemplos locals de conservación, sobre tot los propios actualment de l'aragonés central trobamos:
25 de noviembre
Atros países
right|thumb|250px|[[Joachim von Ribbentrop, ministro d'Asuntos Foranos d'o Tercer Reich, sinya o Pacto Anti-Komintern o 25 de noviembre de 1936 en presencia de Kintomo Mushakoji, embaixador en Berlín de l'Imperio d'o Chapón.]]
Pueyo de Sant Chinés (despoblau)
Pueyo de Sant Chinés ye un despoblau situau entre los termins municipals de Rodenas y Peracens (Teruel).
Cheografía
Las zagueras construccions que se troban son una ermita adedicada a Sant Chinés y las restas d'un antigo torretón, que se situan en lo cabalto de l'homonimo pueyo de Sant Chinés, una prolongación enta lo sudeste de la Sierra Menera. Huei bi ha un repetidor que se vei muito bien dende l'autovía mudéchar, a muitos kilometros. Baixo lo pueyo ye lo castiello de Peracens.
Cerro de la Almenara Alta
O cerro de la Almenara Alta, Berrocal u simplament Almenara ye un cerro de 1.436 metros d'altaria, situau en a sierra de Santa Cruz, d'a que ye o suyo cobalto, en a provincia de Zaragoza. En a suya cima bi ha un vértiz cheodesico.
Azores
As Azores (en portugués Os Açores) formen un archipielago d'islas portuguesas situato en mel meyo de l'oceano Atlantico a uns 1.500 km de Lisboa y a uns 3.900 km d'a costa este d'America d'o Norte.
Cheografía
thumb|left|250px|L'archipielago d'as Azores visto dende un satelite. Ye un conchunto de nueu islas que s'estendillan en dirección norte-ueste sud-este a o largo de mas de 600 kilometros y conforman una aria economica exclusiva d'1,1 millons de kilometros quadratos. O punto mas occidental d'ista aria se troba a 3.380 km d'America d'o Norte. Fueras d'a isla de Santa Maria, toda a resta tienen orichen vulcanico. O mont de Pico, en a isla homonima, ye, con os suyos 2.351 m, a mas alta de Portugal. As Azores son, de feito, os picos d'as montanyas mas altas d'a planeta, si las mesuramos dende a base enta o fundo de l'oceano.
L'archipielago forma una d'as dos rechions autonomas de Portugal, a Rechión Autonoma d'as Azores. Tien 2.355 km2 y una población de 238.767 habitants (2002). A capital d'as Azores ye a ciutat de Ponta Delgada, en a isla de São Miguel, a mas gran y mas poblata de l'archipielago. As atras dos capitals son Angra do Heroísmo, en Terceira, y Horta, en Faial. Tamién i destacan as ciudaz de Praia da Vitória, tamién en Terceira, y Ribeira Grande, en São Miguel. As nueu islas se dividen en tres grupos:
Etimolochía
L'orichen d'o nombre de l'archipielago no se conoixe con exactitut. Tradicionalment, se diz que deriva de l'azor (açor en portugués), porque se suposa que yera un au que i yera habitual en l'inte d'o descubrimiento. De feito, manimenos, nunca no bi'n ha habito en as islas. Bells historiadors piensan que o toponimo tien o suyo orichen en a embotada antiga en portugués azures (atzurs, ye decir, azuls) por a color azul d'as islas vistas dende luent. A mayoría, manimenos, creye que o nombre deriva d'as aus, si bien no d'as astors sino d'una subespecie local d'esparver (Buteo buteo), que sería l'animal que os primers exploradors identificoron erroniament con aquells.
Rechión Autonoma d'as Azores
A Rechión Autonoma d'as Azores (en portugués Região Autónoma dos Açores) ye un territorio de Portugal con autonomía politica y administrativa y, alavez, una rechión ultraperiferica d'a Unión Europea que cheograficament corresponde a l'archipielago d'as Azores.
As islas no tienen existencia churidica propia aintro de l'ordenamiento territorial de l'archipielago, fueras d'a lei electoral rechional, en a que sirven de base ta as circumscripcions electorals. Iste feito ha prebocato quantas criticas, ya que promueve a sobrerrepresentación d'as islas menos poblatas en l'Asamblea Rechional y creba a proporcionalidat.
Municipios
thumb|Laguna d'a Caldeira de Santo Cristo, Calheta, isla de São Jorge. thumb|O Pico, en a isla de Pico, visto des d'Espalamaca, en a isla de Faial. thumb|Mapa d'as Azores de Luís Teixeira (vers 1584).
Escuita
Mugas
Lo suyo termin municipal muga con Palomar, con Cuevas d'Almudén, con Mezquita d'Exarc, con l'aria de Son d'el Puerto de lo termin de Riello, con Utriellas y con Mont Albán.
Historia
En la Edat Meya dependió de la "Comanda de Mont Albán" de la Orden de Sant Chaime.
Toponimia
Se troba documentato con fonetica aragonesa como Scuita en Rationes decimarum Hispaniae (1279-80): Aragón y Navarra.
Madoz lo fa remontar a un escuita no citando dengún texto a on se leiga. La suya interpretación ye la mesma que lo micropotoponimo de Pano (Ribagorza), a on bi ha un Tozal de las Escuchas, que antigament debió estar Tozal de los Escuitas. . Los Escuitas yeran en a Edat Meya vichilants que entraban de nueits en lo terreno de los enemigos pa observar los suyos movimientos.
En lo Libro del Reparo del General de 1489-1491 s'escribe Scucha, como en la mayor parte de los textos medievals.
Entre los microtoponimos actuals, bi n'ha belún en aragonés como Escallos, que responde a la fonetica de l'aragonés de la Val de l'Ebro.
Le Corbusier
Charles-Édouard Jeanneret-Gris, conoixito como Le Corbusier, naixito de La Chaux-de-Fonds (Cantón de Neuchatel, Suiza) o 6 d'octubre de 1887 y muerto en Roquebrune-Cap-Martin (Alpes Maritimos, Occitania) o 27 d'agosto de 1965, estió un arquitecto, urbanista, disenyador, pintor y escritor suizo (encara que nacionalizato francés en 1930) que destaca por estar uno d'os principals representants en l'Arquitectura d'a clamata arquitectura moderna y d'o clamato estilo internacional, con Ludwig Mies van der Rohe, Walter Gropius, Alvar Aalto u Theo van Doesburg.
Tamién son destacables os suyos estudios y prochectos teoricos de arquitectura siendo un debantero en o estudio d'as condicions de vita d'os habitants d'as grans ciudaz.
Mientres a suya carrera profesional de mas de 50 anyadas fació obras arquitectonicas en muitas ciudaz de tot o mundo destacando a suya producción en Europa Central, a India, Rusia, Estaus Unius u America d'o Sud.
Politicament, estió dende 1926 militant d'o partiu Le Faisceau de Georges Valois, o primer partiu faixista d'o faixismo francés.
Lesoto
A suya población ye de 2.177.062 habitants (2002) en una superficie de 30.355 km², con una densidat de población de 72 hab./km².
Javi Álamo
Javier Álamo Cruz, conoixito profesionalment como Javi Álamo, naixito de Gáldar (provincia de Las Palmas) o 18 d'agosto de 1988, ye un futbolista canario, qhuga en posición de debantero. Activo profesionalment dende 2007 dica l'actualidat y fació a suya formación esportiva en clubes d'a suya tierra natal, en primeras en a Universidad Las Palmas B (dende 2007 dica 2008) y dimpués en cuantos equipos espanyols, dica plegar en 2012 en o Real Zaragoza equipo en que estió dica 2015. O suyo actual equipo ye o a UD Almería.
Anton van Dyck
Anton van Dyck (Antoon van Dyck en neerlandés; Anthony van Dyck en anglés), naixito d'Anvers (Países Baixos espanyols, hue Belchica) o 22 de marzo de 1599 y muerto en Londres (Reino d'Anglaterra, hue Reino Uniu) o 9 d'aviento de 1641, estió un pintor flamenco d'o Barroco, establito en o reino d'Anglaterra, a on i morió, dimpués d'estar nombrato sir y esdevenir o pintor de cambra d'o rei Carlos I d'Anglaterra. Heba feito a suya formación en Italia dimpués d'estar aduyant d'o pintor Peter Paul Rubens.
Sallent
Cheografía
A localidat de Sallent ye situata a 278 metros d'altaria sobre o livel d'a mar, a una distancia de 17 km d'a ciudat de Manresa, a capital d'a suya comarca y d'o suyo partiu chudicial, y a 76 km de Barcelona, a capital de Catalunya.
D'o suyo termin municipal, trecruzato por o río Llobregat, fan parte os lugas de La Botjosa, Cabrianes, Cellers de la Serra, Cornet, Sant Martí i Fucimanya, Sant Ponç, Serraïma y Serra-sanç.
Castiello de Peracens
Lo castiello de Peracens ye una fortaleza que bi ha en la localidat aragonesa de Peracens (Xiloca). En la suya construción s'aproveitó a topografía natural y los materials de lo terreno. Lo castiello ye dencima d'un cinglo rodeno de Sierra Menera, chunto a lo Pueyo de Sant Chinés.
Historia
Lo puesto yera habitau a zaguers de la Edat de Bronze y tamién en la epoca de dominación musulmana, en los sieglos X y XI. Pareix que lo castiello se construyó pa defender un lugar medieval clamau La Villeta. Lo lugar de la Villeta podeba remontar-se a tiempos romanos y celtibers.
Abanzada la Reconquiesta cristiana, ye cuan la suya importancia estratechica creix por la suya posición, cosirando la muga d'Aragón con la Reyal Sinyoría de Molina (dimpués absorbida por Castiella) y la Sinyoría d'Albarracín (dimpués absorbida por Aragón). Lo castiello s'ixampló y reformó a mitat de lo sieglo XIV.
Lo lugar de Peracens y lo castiello perteneixeban a los Ximénez d'Urreya dica que en 1312 lo vendioron a la Comunidat de Daroca, integrando-se en la Sexma del río Xiloca. Lo castiello tenió un paper important cosirando a muga con Castiella. En la Guerra de los dos Peros lo cremoron. Esto amaneix en lo Poema de Gracia Dei:
Ye en 1987 cuan la Deputación Cheneral d'Aragón, por l'intrés que atraye, y adintro d'una restauración de lo patrimonio suyo, encomienza a restaurar-lo.
Mad Max: Fury Road
Mad Max: Fury Road (títol orichinal en anglés, enguerada en Aragón con o títol en castellano Mad Max: Furia en la carretera) ye una cinta estausunidense de cine de sciencia ficción de l'anyo 2015, dirichida por George Miller y producida por Doug Mitchell,George Miller y PJ Voeten con guión de George Miller, Brendan McCarthy y Nico Lathouris, protagonizada por Tom Hardy, Charlize Theron, Nicholas Hoult, Hugh Keays-Byrne, Rosie Huntington-Whiteley, Riley Keough, Zoë Kravitz, Abbey Lee y Courtney Eaton.
A quatrena entrega y una "revisión" d'a franquicia Mad Max ye ambientada en un desierto posapocalíptico an a benzina y l'augua son productos radius. Fury Road sigue a Max Rockatansky, qui une fuerzas con Imperator Furiosa pa fuyir d'o lider de culto Immortan Joe y o suyo exercito en un cambión cisterna blindau, o que leva a una larga batalla en a carretera.
Fury Road s'engueró en Los Ángeles o 7 de mayo de 2015 y s'engueró en Australia o 14 de mayo. Encara que ye a cinta de Mad Max mas taquillera, Fury Road estió una decepción de taquilla, replegando solament $ 375,4 millons en tot o mundo frent a lo suyo presupuesto de producción de $ 154,6–185,1 millons y incurrindo en perdas totals de dica $ 20–40 millons. A cinta estió ampliament aponderada por a critica por o suyo guión, l'adreza de Miller, as seqüencias d'acción, a banda sonora, a cinematografía, a edición, o disenyo de vestugario, as imachens y as actuacions de l'elenco, en particular de Hardy y Theron. Considerada una d'as millors cintas d'acción de toz os tiempos y una d'as millors d'a decenio de 2010, Fury Road recibió numbrosos elochios, incluidas diez nominacions a l'Oscar en os 88 Premios de l'Academia, que ganó a mayor cantidat de premios d'a ceremonia con seis premios por Disenyo de Vestugario, Disenyo de producción, Maquillache y peluquería, Edición de cintas, Edición de sonito y Mezcla de sonito.
Dimpués que una disputa salarial entre Warner Bros. y Miller retardó os primers esfuerzos pa producir prochectos de seguimiento, s'anunció que una preqüela, Furiosa, yera en "desembolique abanzau" en 2020, con Miller presto pa tornar como escritor y director.
Durrazo
Durrazo (en albanés Durrës) ye una ciudat situata en a costa central d'Albania y a segunda mes poblata d'o país y a mes antiga. Ye la capital d'a prefectura de Durrazo. A suya población ye estimata en 203.550 habitants (2009).
Historia
En febrero de l'anyo 1082, cuan o mandato de l'emperador Aleixo I Comneno fue ocupata por os normandos de Robert de Guiscard y Boemundo de Tarento dimpués d'a batalla de Durrazo. Os bizantins recuperoron a ciudat 5 anyatas dimpués, pero la tornoron a perder en l'anyo 1185, cuan la conquirió o rei Guillén II de Sicilia, tamién normando. Dimpués d'a Cuatrena Cruzata a ciudat fue transferita a lo mandato d'a Republica de Venecia. Pasó a mans de Manfredo I de Sicilia y de Carlos I de Sicilia en l'anyo 1268.
Toponimia
En a "Cronica de Espaynna" de García de Eugui s'escribe Duraço, Duraçio y Duracio:
En o "Libro de los Emperadors" escriben Dirrachio:
Ailuropodinae
A familia concabe namás un chenero vivo, con una sola especie a la suya vegada: Ailuropoda melanoleuca, l'onso panda, que vive en China. Os antipasaus d'estes animals heban teniu una distribución prou más ampla, como se demuestra por os fósils de Kretzoiarctos beatrix d'11,6 millons d'anyos descritos en a provincia de Zaragoza. Probablement no yeran herbivoros como os pandas modernos, sino omnivoros como a resta d'os onsos.
Sistematica
Estudios cheneticos recients han contrimostrau que os ailuropodins son realment miembros d'a familia d'os ursidos porque no son tan amanaus a os pandas royos (Ailurus fulgens) como en son a os onsos verdaders. O panda royo s'ha clasificau en a suya propia familia, Ailuridae. Todas as semellanzas entre os Ailuropodins y os Ailuridos se deben de seguro a una converchencia evolutiva, pos o rechistro fósil amuestra que o "falso pulgar" d'estes dos grupos d'animals estió necesario de forma independient y pa intreses diferents. O dito "falso pulgar" s'ha trobau tamién en os onsos andins, o que suchere que podría estar un caracter plesiomorfico en o grupo d'os ursidos, perdiu posteriorment por os ursins.
Taxonomía
A familia d'os ailuropodins estaría dividida entre dos tribus: os Indarctini y os Ailuropodini. A taxonomía siguient se basa en Abella et al. (2012):
Mariano de Cavia
Mariano de Cavia (Mariano Francisco de Cavia Lac), naixito de Zaragoza (Zaragoza) o 25 de setiembre de 1855 y muerto en Madrit (Espanya) o 14 de chulio de 1920, estió un destacato periodista aragonés, activo en o mundo d'o periodismo de finals d'o sieglo XIX y primerías d'o sieglo XX.
En os inicios d'a suya carrera, colaboró en cuantos diarios d'a suya ciudat natal, estando dimpués director d'o Diario Democrático de Tarragona en a ciudat de Tarragona (nomás que cinco meses), colaborando en diarios madrilenyos como El Liberal, Heraldo de Madrid, El Imparcial y El Sol.
A bonica adormida d'a selva
A bonica adormida d'a selva (en francés La Belle au bois dormant, en alemán Dornröschen) ye un cuento popular que se puet trobar en diferents versions.
Palomar (Teruel)
Palomar (Palomar de Arroyos en castellano) ye un municipio aragonés d'a provincia de Teruel, situato en a comarca d'as Cuencas Meneras.
A bonica adormida d'a selva
Ya en 1634 se publica una versión d'iste cuento con o títol de "Sol, Luna y Talia" en a replega de cuentos que fa Giambattista Basile con o nombre de Pentamerone. En 1679 Charles Perrault reprene o cuento reeditando-lo en o suyo libro de Historias y cuentos de tiempos pasaus, con o títol de "La Belle au bois dormant" (en aragonés A bonica adormida d'a selva), con que ye universalment conoixiu. En 1812 os chirmans Grimm en publican una nueva versión feta a partir d'a de Perrault, en a replega de cuentos Kinder- und Hausmärchen, con o títol de "Dornröschen" (literalment A puncha d'a rosa).
Palomar (Teruel)
A suya población ye de 210 habitants (2008), en una superficie de 33,6 km² y una densidat de población de 6,25 hab/km².
A bonica adormida d'a selva
A historia
Una princesa ye maldita por una bruixa: si se puncha cosendo, morirá. Una fada mira de sacar-le poder a la maldición y la reformula decindo que en punchar-se con una agulla, cayera adormida mientres cient anyos, dica que un verdadero pochón d'aimor la despierte (feito que consigue o Prencipe Encantador dimpués de vencer cuantos periglos).
Ista versión basica ha teniu modificacions en as succesivas reedicions, que han iu complicando a historia (detallando por eixemplo a nineza d'a princesa, a intervención segunda d'a bruixa, as aventuras d'o prencipe u o enfrentamiento d'a parella con a suegra).
Palomar (Teruel)
Historia
Dependeba d'a comanda de Mont Albán d'a Orden de Sant Chaime.
Republica Federal de Yugoslavia
Republica Federal de Yugoslavia (Savezna Republika Jugoslavija) estió un estato europeu formato por as actuals republicas de Serbia y Montenegro. Mugaba con Albania, Macedonya d'o Norte, Bulgaria, Rumanía, Hongría, Croacia y Bosnia y Herzegovina.
Alta Loira
L'Alta Loira (43) (en francés Haute-Loire, en occitán Naut Léger) ye un departamento francés situato en a rechión d'Auvernia-Roine-Alpes. Muga con os departamentos de Loira, Ardescha, Losera, Cantal y Puèi Domat.
Republica Federal de Yugoslavia
Dende o 4 de febrero de 1992 la antiga Republica Federal Socialista de Yugoslavia deixaba d'existir oficialment y pasaba a denominarse Republica Federal de Yugoslavia dica o  o 5 de chunio de 2003 cuan se cambeo o nombre a Serbia y Montenegro.
Alta Loira
D'o departamento de l'Alta Loira fan parte 6 districtos, 19 cantons y 257 comunas. A suya capital ye a ciudat de Lo Puèi de Velai.
O departamento de l'Alta Loira fue establito o 4 de marzo de 1790.
Ibòs
Ibòs (en francés Ibos) ye una comuna occitana en o departamento francés d'Altos Pireneus, districto de Tarba, cantón de Bordèras y rechión d'Occitania. A comuna yera parte de l'antiga provincia de Bigorra.
A suya población ye de 3.113 habitants (2008) en una superficie de 32,88 km², con una densidat de población de 94,68 hab/km².
Walter Gropius
Walter Gropius, naixito de Berlín (Imperio Alemán) o 18 de mayo de 1883 y muerto en Boston (Massachusetts, Estaus Unius) o 5 de chulio de 1969, estió un arquitecto, urbanista y disenyador alemán (encara que nacionalizato estausunidense), miembro d'una conoixita familia d'arquitectos alemans, que destaca por estar uno d'os prencipals representants en l'Arquitectura d'a clamata arquitectura moderna y d'o clamato estilo internacional, con Ludwig Mies van der Rohe, Le Corbusier‎, Alvar Aalto u Theo van Doesburg. Tamién establió o Bauhaus, movimiento clau en l'arte europeu d'o periodo d'entreguerras.
Dende 1937, en pleno poderío d'o nazismo en o Tercer Reich, Gropius albandonó Alemanya ta treslladar-se ta os Estaus Unius.
Aragonés de la val d'Ebro
L'aragonés de la Val d'Ebro ye l'aragonés que se charraba en la depresión d'Ebro dica que en los sieglos XVI y XVII principalment se produció un proceso de substitución lingüistica por part de lo castellano, quedando-ne lexico residual en l'actual castellano d'Aragón que lo ha substituito.
L'aragonés de la Val d'Ebro yera en contacto a lo sudueste con l'aragonés d'as comunidaz aragonesas en lo Sistema Iberico y con lo romanz navarro a lo norueste, pero yera mes pareixiu a las parlas altoaragonesas. Lo substracto aragonés actual en l'aragonés de la Val d'Ebro amuestra la mes gran part de los caracters de la fonetica aragonesa.
Fonetica
Son bien representaus los caracters chenerals de la fonetica aragonesa tipica, aliniando-se con las parlas altoaragonesas en mes gran mesura que l'aragonés de las comunidaz aragonesas.
Manimenos bi ha menor resistencia a la sonorización de las consonants xordas intervocalicas latinas /-P-/, /-T-/ y /-K-/, que por un regular sonorizan tal y quiento veyemos en lo lexico conservau y en los textos medievals (forigar, replegar), mesmo en los elementos romances presents en latín medieval. Os casos en los que se conservan son casos especials (gayata, pescatero), a vegadas por pareixiu con sufixos castellanos (melico).
Morfolochía
L'articlo definiu que s'escribiba yera el, los, la, las, pero a vegadas se puet veyer escrito lo, los, la, las, encara present en determinadas parlas altoaragonesas como lo cheso u la parla semontanesa de Naval. No bi ha evidencia d'uso de l'articlo o, os, a, as, que si que puet veyer-se en toponimos en textos medievals de l'Alto Aragón.
Yugoslavia
Yugoslavia se refiere a:
Aragonés de la val d'Ebro
Morfolochía
Lo pasau imperfecto d'indicativo de las conchugacions en -er y -ir que s'escribiba yera en -ía, pero se feban servir imperfectos en -iba, que se conservan en lo castellano d'Aragón actual de lo Baixo Aragón.
Cantón de Dacs Norte
O cantón de Dacs Norte (en occitán canton de Dacs Norte, en francés canton de Dax-Nord) yera una división administrativa francesa situata en o departamento d'as Landas, en a rechión d'Aquitania, districto de Dacs.
A suya población yera de 22.721 habitants (2007).
A capital d'o cantón yera a localidat de Dacs.
La Portellada
La Portellada ye un municipio aragonés de la provincia de Teruel, situato en la comarca de lo Matarranya y partiu chudicial d'Alcanyiz.
La suya población ye de 243 habitants (2018), en una superficie de 21,37 km² y una densidat de población de 12,45 hab/km².
Cheografía
La localidat de La Portellada se troba situata a 569 metros d'altaria dencima de lo ran de la mar, a una distancia de 182 km de la ciudat de Teruel, la capital de la suya provincia.
Mugas
Lo suyo termin muga con la Fraixneda, con Val de Robres, con una cantón de lo termin de Foz Espalda, con Ráfals, y con Fórnols.
Historia
Perteneixeba antigament a lo municipio de La Fraixneda.
Toponimia
Prene nombre d'un cuello (lo Portell) que bi ha salindo de lo lugar en dirección a lo río Tastavins.
En catalán local se puet prenunciar La Portellaa/La Portillaa charrando a escape porque en catalán meridional (valenciano, tortosín, y dica fragatín) la -d- intervocalica entre estas dos "a"s dixa de prenunciar-se. En castellano de lo Baixo Aragón se puet sentir La Portillada.
Bernay (Eure)
Bernay ye una localidat y comuna francesa situada en o departamento de Eure, en a rechión de Normandía.
O Corgo
O Corgo ye un municipio gallego d'a provincia de Lugo, situato en a comarca de Lugo.
A suya población ye de 4.046 habitants(2008), en una superficie de 157,3 km² y una densidat de 25,72 hab/km².
Codigo INSEE
O Codigo INSEE ye un codigo asignato por l'organismo publico oficial de Francia adedicato a los estudios estatisticos (en francés Institut National de la Statistique et des Études Economiques, INSEE), ta identificar as agrupacions territorials francesas: rechions, departamentos, districtos (en francés, arrondissements), cantons y comunas.
Moisen
Moisen u Moisés (en hebreu מֹשֶׁה Móše, en arabe موسى Musa), fillo d'Amram y Joquebed, estió un personache biblico que, seguntes o libro d'o Exodo, liberó a lo pueblo chodigo d'a opresión a la que yera chusmeso por Echipto. Dió seguntes o mesmo relato a tabla d'as leis de Dios a lo suyo pueblo. A suya historia se sitúa entre o sieglo XVIII aC y o sieglo XIII aC.
Naixencia y salvación d'as auguas d'o Nilo
Seguntes diz a Biblia, Moisés era fillo d'Amram y Joquebed, una muller chodiga que perteneixeba a la tribu de Leví. Cuan Moisen naixió, o faraón echipciano heba promulgato un edicto seguntes o cual teneba que fer-se una mortalera con toz os ninos chodigos. Asinas, cuan Moisen teneba tres meses, en veyendo que no podeban amagar-lo mas, a suya mai decidió meter-lo en una cesta y dixar-lo confiato a las auguas d'o río Nilo.
A chirmana de Moisen, Miriam, cosiraba a cesta dende a marguin d'o río, y veyió que, mientres se banyaba en o río, a filla d'o faraón heba escuitato plorar a Moisés. A filla d'o faraón decidió adoptar a Moisen como a lo suyo fillo. thumb|200px|Moisen con o pueblo d'Israel. Dimpués, Miriam, a chirmana de Moisés, fue a la filla d'o faraón y se li ofrió ta portar a o nino a una muller chodiga ta que tetase. Asinas, Moisés tornó a la suya autentica mai, que estió qui en fació a suya educación dica que Moisés creixió y tornó a o palacio d'o faraón. Alavez estió cuan a filla d'o faraón en fació l'adopción formal, y lo baptizó como Moisen, que significa "salito d'as auguas". Asinas, Moisen dentró a fer parte d'a familia reyal echipciana, y s'educó como un prencipe de l'Antigo Echipto.
Exilio en Madian
Seguntes o Exodo, Moisen yera en unas obras que feban unos chodigos, que yeran chusmesos a los echipcianos, cuan veyió que un echipciano maltrataba a un chodigo. Yera un lugar disierto, y Moisen mató a l'echipciano y apedecó o suyo cuerpo baixo l'arena. Dimpués, bels chodigos li conoixioron y deciban que yera un echipciano que heba muerto a unatro echipciano ta esfender a un chodigo. Moisen se xorrontó y albandonó Echipto ta no ser acusato por a Chusticia echipciana.
Moisen plegó a un pozo d'os madianitas, a on esfendió a dos mocetas que discutiban con uns pastors. Dimpués d'a suya aduya, o pai d'as chicotas, o sacerdot Chetro combidó a Moisen a la suya casa, y li donó por esposa a suya filla mayor, Sipora, con qui Moisen tenió a lo suyo fillo Gerson.
Muitas anyadas dimpués, cuan Moisen teneba 80 anyos y feba de pastor con as uellas d'o suyo suegro, veyió una esbarcera que cremaba sin consumir-se. Escuitó una voz que li deciba: Yo soy o Dios d'o tuyo pai, o Dios d'Abraham, o Dios d'Isaac y o Dios de Chacob. Luego, Dios li acomandó a misión de liberar a los chodigos d'as mans d'o faraón y d'os echipcianos.
Moisen torna a Echipto
thumb|250px|Moisen parlando con o faraón
En poco tiempo aconsiguioron audiencia con o nuevo faraón, lo monarca ascuitó las suplicas de Moisen y Aaron pero, en cuentas de deixar-los marchar d'Israel, los imposó treballos encara mas duros.
Martín Díez d'Aux
Martín Díez d'Aux (Daroca, 2ª metat d'o sieglo XIV - Castiello d'Exativa, 1440) estió Chusticia d'Aragón entre 1434 y 1439, quan fue destituito, y sinyor d'Alfoceya. Estió tamién lugartenient d'o baile cheneral entre 1417 y 1424 (estando por ixas envueltas bailes Alvaro de Garavito y Chuan Lopez de Gurreya) y baile cheneral en 1431. Yera un hombre muito rico y mientres os anyos de baile y chusticia enriquió lo suyo patrimonio, como por eixemplo aconseguindo los bienes que s'heban confiscado a Juan Gil Tarín que heba emparau a lo conte de Luna Antón de Luna en o reafirme d'a succesión a la corona reyal de Chaime II d'Urchel u en 1430 mercó Lo Castellar, tamién confiscado a lo conde de Luna.
Moisen
Moisen en fuents aragonesas
En o "Liber Regum" dicen:
Martín Díez d'Aux
Gran conoixedor d'os costumbres y fueros aragoneses, principió una replega d'información aprovada en un texto en l'anyo 1928 en as Corz de Teruel, y publicada en 1437 en latín como Observantiae consuetudinesque Regni Aragonum in usu communiter habitae.
Moisen
Moisen en fuents aragonesas
En o "Libro del Trasoro" lo nombran como Moysen u como Moyses y dicen: